Model subiect olimpiada de Istorie, clasa a 9-a, faza nationala

SUBIECTUL I (40 puncte) 
Citiţi cu atenţie sursele de mai jos: 
A. „Civilizaţia egipteană s-a dezvoltat pe un teritoriu mic. […] În epoca neoliticului triburile nord -
africane de vânători nomazi au migrat populând Delta şi, progresiv, valea Nil ului, regiuni care le 
ofereau posibilităţi optime pentru o viaţă agricolă.  […] În această lungă perioadă numită <pre -
dinastică> s-au produs diferenţierile sociale în clase, teritoriul Egiptului a fost împărţit în 42 de 
unităţi teritoriale, economice, administrative şi politice (numite nome), iar comunităţile gentilice s-
au organizat în două mari state separate […] Unificatorul celor două state […] a fost  regele din 
Egiptul de Jos, Menes. […] În cursul unei lungi domnii – de 60 de ani, se pare, - Menes a pus să 
se sape primele mari canale de irigaţie şi la la graniţa dintre cele două state  a construit Memfis. 
A condus cu succes o expediţie contra Libiei, a dat regatului său un corp de legi şi a construit 
mai multe temple.” 
                                                 (Ovidiu Drimba, Istoria Culturii şi civilizaţiei) 
 
B. „Începutul domniei dinastiei a V- a (circa 2480 î.Hr.) coincide cu o modificare a religiei. Clerul 
din Heliopolis triumfă, iar zeii […]sunt asimilaţi cu zeul Ra pentru a -şi menţine supremaţia în 
nome. […] Ac tivitatea economică crescută necesită un control mărit şi  o consolidare a 
administraţiei: Snefru creează postul de vizir […] şi măreşte puterile nomarhil or (guvernatori ai 
nomelor). Rudele suveranului şi ofiţerii de rang înalt constituie începând cu dinastia a  IV -a o 
aristocraţie care obţine drepturi ereditare pentru posturile deţinute şi pentru pământurile 
acordate de rege, al cărui domeniu se micşorează; dar mai ales prestigiul regal suferă pentru că 
aceşti mari dregători se bucură după moarte de cultul destinat dobândirii nemuririi divine , mult 
timp rezervată numai lui Horus. 
Dinastia a VI-a (circa 2325 î.Hr.-2185 î.Hr.) cunoaşte o domnie importantă, cea a lui Pepi I (circa 
2310-2260 î.Hr), care îşi trimite armatele în Palestina şi în Nubia;  ” 
                                                                       (Larousse, Istorie universală) 
 
C. „O nouă regalitate a luat fiinţă, ocrotitoare şi vigilentă. 
Amenemhat I delimitează din nou nomele, punct delicat al administraţiei provinciale; căpetenii le 
regionale sunt iarăşi solid instalate sub obedienţa regală, ereditatea funcţiilor fiind ev itată cu 
grijă. Când aceştia îşi manifestă din nou veleităţi de independenţă, Sesostris al  III -lea 
desfiinţează funcţia. Curtea regală redevine centrul administrativ, vizirul f iind pe viitor secondat 
de cele <treizeci de căpetenii de la miazăzi>.  
Preocupaţi de bunăstarea economică, după depăşirea marii crize, monarhii dinastiei a XII -a 
[…]organizează un sistem de canale pentru reglementarea distribuţiei apelor, creînd astf el o 
vastă câmpie fertilă […]. 
Numeroase expediţii trimise în Sinai […] aduc în Egipt bogatele produse realizate. […]  
Ţara trebuia ocrotită şi împotriva eventualilor cotropitori. De acum înainte, E giptul nu va mai 
căuta să-şi asigure doar expansiunea economică, ci va trebui să se şi apere.” 
                                                              (Claire Lalouette, Civilizaţia Egiptului antic)